text: Aabenraa vil være Fremtidens Købstad
  28 juni 2012 kl. 15.12
  Realdania vil bruge 1,8 millioner kroner på en plan, der skal gøre Aabenraa til Fremtidens Købstad. Visionen skal være ført ud i livet i år 2035, hvor Aabenraa har 700 års jubilæum.
  Det er Aabenraa Kommune, der har visioner om, at byen skal være den smukkeste, mest levende og moderne købstad i hele Danmark.
  Aabenraa Kommune vil bidrage med 1,5 mio. kr. Heraf er over halvdelen allerede blevet frigivet.
  